Celelalte enzime analizate în cadrul testelor funcției hepatice sunt: GGTP (gama-glutamil transpeptidaza): enzimă asociată cu membranele celulare, se găsește în principal în ficat, rinichi, pancreas,2 LDH (lactat dehidrogenaza): enzimă care se găsește în toate celulele corpului. Ca rezultat al morții celulare sau al creșterii permeabilității membranelor celulare (cauzată, de exemplu, de ischemie sau toxine), LDH este eliberată în fluxul sanguin,2 Bilirubina: pigment galben produs prin descompunerea globulelor roșii. Aceasta conferă bilei culoarea sa caracteristică. Bilirubina indirectă (neconjugată) se formează prin descompunerea hemoglobinei în globulele roșii. Ficatul transformă această bilirubină în bilirubină conjugată (directă), care ulterior poate fi eliberată în intestin prin intermediul vezicii biliare, pentru a fi eliminată. De aceea, nivelul bilirubinei totale poate indica atât distrugerea globulelor roșii, cât și funcționarea normală a ficatului, vezicii biliare și căilor biliare.1,4